	Prijedlog			

Na temelju članka 15. stavka 2. Zakona o javnoj nabavi („Narodne novine“, broj 120/16, 114/22 i 48/26) i članka 34. Statuta Grada Opuzena („Službeni glasnik Grada Opuzena“, broj 3/13, Statutarna Odluka o izmjenama i dopunama Statuta Grada Opuzena broj: 2/18 i 2/21, 3/21 - pročišćeni tekst, 8/25 - Statutarna Odluka o izmjenama Statuta Grada Opuzena), Gradsko vijeće Grada Opuzena na svojoj _ sjednici održanoj __________ 2026. godine, donijelo je
 

ODLUKU
               o izmjenama i dopunama Pravilnika o provedbi postupaka jednostavne nabave 

Članak 1.


U članku 1. Pravilnika o provedbi postupka jednostavne nabave od 31. srpnja 2026. godine KLASA: 022-06/26-01/1, URBROJ: 2117-11-22-26-1 („Službeni glasnik Grada Opuzena br. 16/26, dalje: Pravilnik) dodaje se stavak 3. koji glasi:

(3) Sve radnje u postupku jednostavne nabave moraju biti primjereno dokumentirane, uključujući osobito: poziv za dostavu ponuda, zaprimljene ponude, pojašnjenja i dopune dokumentacije, zapisnik o pregledu i ocjeni ponuda te odluka o odabiru ili poništenju postupka.


Članak 2.

U članku 2. Pravilnika dodaje se stavak 3. i glasi:

(3) Predstavnici naručitelja iz članka 76. stavka 2. Zakona o javnoj nabavi,  dužni su potpisati izjavu o postojanju ili nepostojanju sukoba interesa s gospodarskim subjektima u smislu članaka 76. i 77. Zakona.

U članku 2. Pravilnika dodaje se stavak 4. i glasi:

(4) U slučaju saznanja o postojanju sukoba interesa, osobe iz članka 76. stavka 2. točaka 2. do 5. Zakona, obvezne  su  odmah, a najkasnije dan nakon saznanja, izuzeti se iz  provedbe postupka i o tome obavijestiti Gradonačelnika, koja postupa sukladno članku 81. Zakona.

U članku 2. Pravilnika dodaje se stavak 5. i glasi:

(5) Odsjek za društvene djelatnosti, gospodarstvo i komunalne poslove Jedinstvenog upravnog odjela temeljem izjava iz stavka 3. ovog članka,  vodi i ažurira popis gospodarskih subjekata s kojima je predstavnik naručitelja iz članka 76. stavka 2. točke 1. Zakona, u sukobu interesa te isti objavljuje na internetskim stranicama naručitelja sukladno članku 80. istog Zakona.


Članak 3.

Članak 3. Pravilnika mijenja se i glasi:
(1) Jednostavnu nabavu robe, radova i usluga procijenjene vrijednosti manje od 15.000,00 eura provodi Jedinstveni upravni odjel izdavanjem narudžbenice ili zaključivanjem ugovora, sklopljenom u pisanom obliku, s jednim gospodarskim subjektom po vlastitom izboru.
(2) Narudžbenice ili ugovore priprema Odsjek za društvene djelatnosti, gospodarstvo i komunalne poslove, narudžbenice potpisuju Pročelnik i Gradonačelnik, a ugovore potpisuje samo Gradonačelnik.


Članak 4.
Članak 6. mijenja se i glasi:
(1) Nabavu robe i usluga procijenjene vrijednosti jednake ili veće od 15.000,00 eura, a manje od 50.000,00 eura za nabavu robe i usluga, odnosno manja od 100.000,00 eura za radove započinje zahtjevom Pročelnika Jedinstvenog upravnog odjela za pokretanje postupka jednostavne nabave. U slučaju odsustva Pročelnika Jedinstvenog upravnog odjela, a zbog hitnosti postupka, zahtjev za pokretanje postupka jednostavne nabave pokreće Voditelj Odsjeka za društvene djelatnosti, gospodarstvo i komunalne poslove.
(2) Dokumentaciju priprema Voditelj Odsjeka za društvene djelatnosti, gospodarstvo i komunalne poslove.
(3) Gradonačelnik donosi odluku o pokretanju postupka te imenuje ovlaštene predstavnike naručitelja. U pripremi i provedbi postupka nabave jednostavne vrijednosti moraju sudjelovati najmanje tri (3) ovlaštena predstavnika naručitelja od kojih jedan (1) mora imati važeći certifikat iz područja javne nabave.


Članak 5.

Mijenja se članak 12. stavak 6. koji glasi:

(6) Odsjek za društvene djelatnosti, gospodarstvo i komunalne poslove Jedinstvenog upravnog odjela obvezan je na temelju sklopljenih ugovora i izdanih narudžbenica iz ovoga Pravilnika voditi registar za predmete nabave čija je procijenjena vrijednost jednaka ili veća od 5.000,00 eura bez PDV-a.

U članku 12. dodaju se stavci 7. i 8. koji glase:

(7) Registar sadrži najmanje sljedeće podatke:
1.	predmet nabave/ugovora,
2.	iznos sklopljenog ugovora,
3.	naziv odabranog ponuditelja/ugovaratelja,
4.	konačni iznos koji je isplaćen odabranom ponuditelju/ugovaratelju te obrazloženje ukoliko je taj iznos veći od ugovorenog.

(8) Registar ugovora i okvirnih sporazuma objavljuje se u EOJN RH sukladno članku 28. Zakona o javnoj nabavi.
Članak 6.

Postupci jednostavne nabave pokrenuti do stupanja na snagu ovih Izmjena i dopuna Pravilnika o provedbi postupka nabave jednostavne vrijednosti dovršit će se prema odredbama Pravilnika o provedbi postupaka nabave jednostavne vrijednosti („Službeni glasnik Grada Opuzena“, broj 16/26). 

Članka 7.

Ostale odredbe Pravilnika o provedbi postupka jednostavne nabave od 31. srpnja 2026. godine KLASA: 022-06/26-01/1, URBROJ: 2117-11-22-26-1 („Službeni glasnik Grada Opuzena br. 16/26) ostaju nepromijenjene. 

Članak 8.
Ova Odluka o izmjenama i dopunama ovog Pravilnika stupa na snagu prvog dana od dana objave u Službenom glasniku Grada Opuzena, te će se objaviti i na mrežnoj stranici Grada Opuzena.



KLASA: 022-06/26-01/1
URBROJ: 2117-11-2-26-2
Opuzen,  ___________2026. godine

